**Monarki Sepanyol** (Sepanyol: *Monarquía de España*code: es is deprecated , dikenali juga sebagai *la Corona* atau *Monarquía Hispánica*, adalah sejenis institusi berperlembagaan bagi negara Sepanyol.

Ringkasan
---------

Monarki negara Sepanyol terdiri daripada raja atau ratu yang memerintah, kerabat baginda serta pertubuhan kerabat diraja yang menyokong serta membantu raja dalam menjalankan tugas-tugasnya. Monarki ini pada masa ini diwakili oleh Raja Felipe VI, surinya Permaisuri Letizia, dan paduka-paduka puteri mereka iaitu Leonor, Puteri Asturia dan Infanta Sofia.

Perlembagaan Sepanyol tahun 1978 telah membangunkan semula sistem raja berperlembagaan sebagai bentuk kerajaan yang sah untuk negara tersebut selepas tamatnya pemerintahan diktator Francisco Franco, di mana ia mengesahkan peranan Raja Sepanyol sebagai lambang Negara Sepanyol dan simbol perpaduan Sepanyol yang berkekalan. Mengikut perlembagaan ini juga, Raja Sepanyol merupakan ketua negara dan panglima tertinggi Angkatan Tentera negara Sepanyol. Raja Sepanyol juga memainkan peranan penting dalam menjalinkan hubungan yang sihat antara Sepanyol dengan negara-negara lain yang mempunyai warisan bersejarah yang sama". Raja Sepanyol turut berfungsi sebagai presiden Pertubuhan Negara-Negara Ibero-Amerika, konon mewakili lebih 700,000,000 orang dalam 24 negara-negara ahli (yakni juga termasuk bekas tanah jajahan Kerajaan Sepanyol) di seluruh dunia. Pada tahun 2008, Juan Carlos I telah dianggap pemimpin paling popular pemimpin dalam semua Ibero-Amerika.

Kerabat diraja Sepanyol mempunyai asal usulnya daripada Kerajaan Visigoth yang diasaskan di Sepanyol dan Aquitania pada abad ke-5 serta negeri-negeri Kristian selepasnya yang terlibat dalam pertempuran Reconquista berikutan penaklukkan dinasti Umayyad terhadap Hispania pada abad ke-8. Perkahwinan dinasti antara Isabel I dari Castilla dengan Fernando II dari Aragón telah menyatukan kesemua negeri Sepanyol pada abad ke-15.

Empayar Sepanyol menjadi salah satu kuasa dunia yang pertama di bawah naungan Ratu Isabella dan Raja Ferdinand yang membiayai penjelajahan Christopher Columbus ke seberang Lautan Atlantik. Penjelajahan tersebut membawa kepada penemuan benua Amerika, yang menjadi tumpuan kerajaan Sepanyol ketika itu.

Istana Madrid, kediaman rasmi Kerabat Diraja Sepanyol

Lihat juga
----------

* Senarai Raja Sepanyol

Nota
----

1. ↑  Istilah-istilah ini kerap digunakan untuk merujuk kepada Empayar Sepanyol sebelum Sepanyol disatukan pada awal kurun ke-18.
2. ↑  Powell, Charles, *Juan Carlos of Spain; Self Made Monarch*, St. Martin's Press, INC
3. ↑  Título II.
4. ↑  Perlembagaan Sepanyol 1978, Tajuk II, Perkara 56, Subseksyen 2 dengan pindaan Titah Diraja 1368/1987, bertarikh 6 November
5. ↑  Tajuk II, Perkara 56, Subseksyen 1
6. ↑  "Uribe es el líder iberoamericano mejor valorado por los ciudadanos de su país" (dalam bahasa Sepanyol). El Mundo. 7 Oktober 2008. Dicapai pada 1 Disember 2009. Italic or bold markup not allowed in: `|publisher=` (bantuan)
7. ↑  ibu kota Kerajaan Visigoth asalnya terletak di Toulouse yang dahulunya merupakan kawasan Aquitania
8. ↑  Norwich, John Julius, *Byzantium — The Decline and Fall*, p. 446.

Bacaan lanjut
-------------

**Bibliografi**

* Hooper, John (2006). *The New Spaniards*. London, New York: Penguin Books. ISBN 978-0-14-101609-2.
* Powell, Charles (1996). *Juan Carlos of Spain; Self Made Monarch*. London: Macmillan Press Ltd. ISBN 0-333-54726-8.
* Preston, Paul (2004). *Juan Carlos; Steering Spain from Dictatorship to Democracy*. New York, London: W.W. Norton and Company. ISBN 0-393-05804-2.

**Sumber-sumber lain**

* Queen Sofía Foundation
* Prince of Asturias Foundation
* Codespa Foundation

Pautan luar
-----------

* The Royal Household of His Majesty the King
* Centro de Investigaciones Sociológicas
* Patrimonio Nacional